S-130/2012

Ár 2012, föstudaginn 9. mars, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 130/2012: Ákæruvaldið (D-kvk-nf Ö-kvk-nf V-kvk-nf) gegn J-kk-þgf Þ-kk-þgf G-kk-þgf (S-kk-nf K-kk-nf K-kk-nf hdl.), sem tekið var til dóms í sama þinghaldi.

Málið er höfðað með tveimur ákærum lögreglustjórans á höfuðborgarsvæðinu, á hendur ákærða, J-kk-þgf Þ-kk-þgf G-kk-þgf, kt.000000-0000, Suðurvangi 2, Hafnarfirði.

Í fyrsta lagi er málið höfðað með ákæru, dagsettri 25. janúar 2011, „fyrir eftirtalin brot framin á árinu 2010:

I.

Þjófnaði:

1. Föstudaginn 19. febrúar, í verslun Hagkaupa, Kringlunni 4-12, Reykjavík, stolið fjórum glösum af kardimommudropum, samtals að verðmæti kr. 1.208.

(M. 007-2010-11384)

2. Sunnudaginn 25. júlí, í verslun Hagkaupa, Kringlunni 4-12, Reykjavík, stolið matvöru, samtals að verðmæti kr. 4.627.

(M. 007-2010-47457)

3. Mánudaginn 16. ágúst, í verslun Hagkaupa, Kringlunni 4-12, Reykjavík, stolið fjórum glösum af kardimommudropum, samtals að verðmæti kr. 1.176.

(M. 007-2010-52425)

4. Þriðjudaginn 14. september, í verslun Hagkaupa, Kringlunni 4-12, Reykjavík, stolið tveimur glösum af kardimommudropum, samtals að verðmæti kr. 578.

(M. 007-2010-59265)

5. Þriðjudaginn 14. september, í verslun Hagkaupa, Smáralind, Kópavogi, stolið matvöru, samtals að verðmæti kr. 5.164.

(M. 007-2010-59406)

6. Föstudaginn 15. október, í verslun Hagkaupa, Smáralind, Kópavogi, stolið matvöru, samtals að verðmæti kr. 8.712.

(M. 007-2010-67745)

Teljast brot þessi varða við 244. gr. almennra hegningarlaga nr. 19/1940.

II.

Hylmingu og fíkniefnalagabrot, með því að hafa að kvöldi sunnudagsins 22. ágúst, á heimili sínu að Barmahlíð 14, Reykjavík haft í vörslum sínum tvö reiðhjól, sem ákærði vissi að væru stolin, og 0,19 g af maríhúana, sem lögregla fann við húsleit.

(M. 007-2010-54005)

Teljast brot þessi varða við 1. mgr. 254. gr. almennra hegningarlaga nr. 19/1940 og við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

III.

Fjársvik, með því að hafa dagana 13. og 14. september blekkt starfsfólk í staðgreiðsluviðskiptum með framvísun á debetkorti R-kvk-ef B-kvk-ef J-kvk-ef útgefnu af Íslandsbanka, og með því svikið út vörur og þjónustu, samtals að fjárhæð kr. 36.252, sem hér nánar greinir:

Mánudaginn 13. september:

Í verslun Olís, Háaleitisbraut 12, Reykjavík, svikið út vörur að fjárhæð kr. 3.685.

Í leigubifreið H-kk-ef P-kk-ef, Hreyfli, á óþekktum stað, svikið út akstur með leigubifreið að fjárhæð kr. 1.040.

Í leigubifreið M-kk-ef H-kk-ef J-kk-ef, Hreyfli, á óþekktum stað, svikið út akstur með leigubifreið að fjárhæð kr. 4.540.

Í söluturninum Mávahlíð, Mávahlíð 25, Reykjavík, svikið út vörur að fjárhæð kr. 8.900.

Í verslun Nóatúns, Nóatúni 17, Reykjavík, svikið út vörur að fjárhæð kr. 2.291.

Í verslun Vínbúðarinnar, Kringlunni 4-12, Reykjavík, svikið út vörur að fjárhæð kr. 5.587.

Í leigubifreið J-kk-ef S-kk-ef, Æki ehf., á óþekktum stað, svikið út akstur með leigubifreið að fjárhæð kr. 1.280.

Í leigubifreið B-kk-ef P-kk-ef, Hreyfli, á óþekktum stað, svikið út akstur með leigubifreið að fjárhæð kr. 900.

Í myndbandaleigunni James Bönd, Skipholti 9, Reykjavík, svikið út vörur að fjárhæð kr. 770.

Þriðjudaginn 14. september:

Í verslun J-kk-ef F-kk-ef, Kringlunni 4-12, Reykjavík, svikið út vörur að fjárhæð kr. 780.

Í leigubifreið J-kk-ef S-kk-ef G-kk-ef, Hreyfli, á óþekktum stað, svikið út akstur með leigubifreið að fjárhæð kr. 960.

Í verslun Vínbúðarinnar, Kringlunni 4-12, Reykjavík, svikið út vörur að fjárhæð kr. 5.519.

(M. 007-2010-59265)

Teljast brot þessi varða við 248. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar, og jafnframt að framangreind fíkniefni, sem hald var lagt á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Einkaréttarkrafa:

Vegna ákæruliðar III.-6 gerir E-kvk-nf S-kvk-nf hdl., f.h. ÁTVR, kt. 000000-0000 kröfu um að ákærði verði dæmdur til greiðslu skaðabóta að fjárhæð kr. 5.587, ásamt vöxtum skv. 8. gr. laga um vexti og verðtryggingu nr. 38/2001 frá 13. september 2010 til 20. október 2010 en eftir það dráttarvaxta skv. 1. mgr. 6. gr. laganna til greiðsludags. Að auki er krafist lögmannskostnaðar, kr. 19.896, auk vsk., en krafan um kostnað jafngildir klukkustundar útseldri vinnu skv. gjaldskrá Málþings ehf. Krafist er viðbótarkostnaðar komi til aukinnar vinnu undir rekstri málsins.“

Í öðru lagi er málið höfðað með ákæru, dagsettri 21. febrúar sl. „fyrir umferðarlagabrot, með því að hafa laugardaginn 19. mars 2011, ekið bifreiðinni TM-970, sviptur ökurétti, norður Grensásveg og austur Suðurlandsbraut í Reykjavík uns lögregla stöðvaði akstur bifreiðarinnar á Suðurlandsbraut við Álfheima í Reykjavík.

(M. 007-2011-16836)

Telst brot þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987, sbr. 3. gr. laga nr. 24/2007.

Þess er krafist að ákærði verði dæmdur til refsingar og til greiðslu alls sakarkostnaðar.“

Málavextir

Ákærði hefur skýlaust játað þau brot sem hann er saksóttur fyrir. Hefur hann orðið sekur um verknaði þá sem lýst er í ákærunum og réttilega eru þar færðir til refsiákvæða. Ákærði kveðst hafa tekið sig á og snúið baki við allri óreglu. Þá sé hann í sambúð og stundi nú skipstjórnarnám. Ákærði á að baki talsverðan sakaferil. Refsing hans verður hegningarauki að hluta og á það er að líta að flest brota ákærða vörðuðu smámuni. Ákærði var sakfelldur fyrir þjófnað 14. október 2010 og dæmdur í 45 daga fangelsi. Í dómi þessum er ekki getið um reynslulausn sem hann hlaut í maí 2009. Verður að líta svo á að dómari málsins hafi ákveðið að láta hana standa óhaggaða með heimild í 60. gr. almennra hegningarlaga. Verður hún því ekki dæmd upp í þessu máli. Refsing ákærða nú þykir hæfilega ákveðin fangelsi í 4 mánuði.

Dæma ber að ákærði skuli þola upptöku á 0,19 g af marijúana.

Ekki var mætt í málinu af hálfu bótakrefjandans, ÁTVR, þrátt fyrir boðun. Ber að vísa kröfunni frá dómi.

Dæma ber ákærða til þess að greiða verjanda sínum, S-kk-þgf K-kk-þgf K-kk-þgf hdl. 50.000 krónur í málsvarnarlaun að meðtöldum virðisaukaskatti.

Annan sakarkostnað hefur ekki leitt af málinu.

DÓMSORÐ:

Ákærði, J-kk-nf Þ-kk-nf G-kk-nf, sæti fangelsi í 4 mánuði.

Ákærði sæti upptöku á 0,19 g af marijúana.

Ákærði greiði verjanda sínum, S-kk-þgf K-kk-þgf K-kk-þgf hdl. 50.000 krónur í málsvarnarlaun.

P-kk-nf G-kk-nf